**NAZIV ŽUPANIJE: ZADARSKA ŽUPANIJA**

**NAZIV ŠKOLE: Osnovna škola Zemunik**

**Adresa: I. ulica 20, 23222 Zemunik Donji**

**OIB: 94912243744**

**RKP: 12989**

**MB: 03112799**

**KLASA: 400-02/24-01/01**

**URBROJ: 2198-1-46-24-1**

**Zemunik Donji, 16. listopada 2024. godine**

**OBRAZLOŽENJE FINANCIJSKOG PLANA**

**OŠ ZEMUNIK, Zemunik Donji za 2025. s projekcijama za 2026. i 2027. godinu**

Osnivač OŠ Zemunik je Zadarska županija. Na temelju javnih ovlasti Škola obavlja sljedeće poslove: - upise i ispise iz škole s vođenjem odgovarajuće evidencije i dokumentacije - organizaciju i izvođenje nastave i drugih oblika odgojno-obrazovnog rada s učenicima i vođenje odgovarajućih evidencija - vrednovanje i ocjenjivanje učenika i vođenje odgovarajuće evidencija o tome i vođenje evidencija o učeničkim postignućima - izricanje pedagoških mjera i vođenje evidencija o tim mjerama - organiziranje predmetnih i razrednih ispita i vođenje evidencije o njima - izdavanje javnih isprava - izdavanje potvrda - upisivanje podataka o odgojno-obrazovnom radu u e–maticu – zajednički elektronički upisnik ustanova.

Osnovna škola Zemunik u školskoj 2024./2025. ima dvanaest razrednih odjela koje pohađa 213 učenika.

**OBRAZLOŽENJE OPĆEG DIJELA**

U skladu s odredbama Zakona o proračunu i Uputama, izrađen je Prijedlog financijskog plana za 2025. godinu s projekcijama za 2026. i 2027. godinu, a obuhvaća sve prihode i rashode prema izvorima financiranja i to:

* prihode iz Državnog proračuna za plaće, prijevoz i naknade zaposlenih te nabavu nastavnih sredstava i udžbenika za učenike;
* prihode iz Županijskog proračuna za materijalne i financijske rashode;
* prihoda za posebne namjene (uplate roditelja za školsku kuhinju) - usluge produženog boravka

Prihodi, a s tim i rashodi iz Državnog proračuna:

- **skupina 63** pokazuje povećanje plana u 2025. godini u odnosu na 2024. godinu, a odnosi se na zaposlene (plaće i doprinosi), ostalih rashoda za zaposlene (pomoći, dar za djecu, jubilarne nagrade, otpremnine, regres, božićnica), naknade troškova zaposlenima - prijevoz na posao i s posla, nabava obveznih udžbenika za učenike i lektirne građe.

- **skupina 65** ostaje nepromijenjena u 2025. godini u odnosu na 2024. Razlog tome su besplatne marende za sve učenike Odlukom o kriterijima i načinu financiranja, odnosno sufinanciranja troškova prehrane za učenike osnovnih škola koju je donijela Vlada Republike Hrvatske, a shodno tome Škola dobiva uplate roditelja za marende učenika uključenih u produženi boravak u iznosu od 2,65 Eur po danu, dok ostatak iznosa 1,33 Eur financira država. Škola nema vlastiti IBAN pa roditelji izvršavaju uplate na jedinstven račun Zadarske županije.

- **skupina 67** Prihodi iz Županijskog proračuna namijenjeni su za materijalne i financijske rashode poslovanja škole, prvenstveno za podmirenje ugovornih obveza škole za energente, zakupnine i najamnine (prijevoz učenika), tekuće režijske troškove i usluge, održavanje i popravak opreme, nabavu uredskog materijala, rashoda za stručno usavršavanje zaposlenika i ostale naknade troškova zaposlenika, a zadani su kroz limite od strane Zadarske županije.

Zbog zadanih limita nismo se mogli pridržavati naših realnih troškova. Od ukupnog iznosa zadanih prihoda od Zadarske županije za financiranje materijalnih i financijskih izdataka najviše odlazi na troškove prijevoza učenika i na troškove grijanja, a ostatak nije dostatan za cijelu godinu pa smo maksimalno smanjili sve materijalne rashode.

Potrebe za investicijsko održavanje i adaptaciju se planiraju i potražuju prema potrebi, a realizacija ovisi o osiguranim sredstvima osnivača (Zadarska županija), te programu MZOM-a. Stalnu podršku imamo od Upravnog odjela za obrazovanje, kulturu i šport Zadarske županije i lokalne uprave Općine Zemunik Donji. Radi se na izradi projektne dokumentacije za rekonstrukciju i dogradnju postojeće građevine na OŠ Zemunik – dogradnja i uređenje prostorija za izvođenje nastavnih sadržaja. Tekuće održavanje izvršavat će se redovito.

Rashodi za Javne potrebe, nisu navedeni prijedlogom financijskog plana za 2025., 2026., 2027. Sredstva za ulaganje u nefinancijsku imovinu odobravaju se kroz posebne Odluke županije.

**RASHODI POSLOVANJA**

**31 Rashodi za zaposlene**

**Opis programa**

Program je namijenjen za financiranje troškova zaposlenika MZOM, te za plaće učitelja u produženom boravku i ostalih naknada (dar za dijete, regres za godišnji odmor, božićnica).

Planirano je povećanje u 2025. u odnosu na plan 2024. za 3,6% ponajviše zbog povećanja plaća djelatnika, a sukladno Odluci.

1. **Materijalni rashodi – Opći prihodi i primici**

**Opis programa**

Program je namijenjen financiranju materijalnih rashoda škole.

Slijedom Uputa za izradu Financijskog plana za 2025. godinu i projekcija za 2026. i 2027. godinu - Limit za 2025. godinu iznosi **101.734,50** **EUR-a.**

U iznos od **101.734,50 EUR-a** planirane su sve ugovorene obveze škole i svi ostali rashodi za 2025. godinu.

* Naknade troškova zaposlenima
* Uredski mater.i ost.mater.rashodi
* Materijal i sirovine
* Eelektrična energija
* Motorni benzin i dizel gorivo
* Materijal i dijel. za tek. inv.održavanje
* Sitan inventar
* Službena i radna odjeća
* Usluge telefona, pošte
* Usluge tekućeg investicijskog održavanja
* Komunalne usluge
* Zakupnine i najamnine
* Zdravstvene usluge
* Intelektualne i osobne usluge
* Računalne usluge – planirani dio za ugovorne obveze (Zading, a dio za rashode škole)
* Ostale usluge
* Ostali nespomenuti rashodi poslovanja
* Premije osiguranja
* Ostali nespomenuti rashodi poslovanja

Moramo istaknuti da je zadani limit za 2025. nedostatan za većinu pozicija iz plana, pa smatramo da izrađeni prijedlog plana nije realan za nesmetano odvijanje rada kroz 2025. i naredne godine.

**42 VIŠAK/MANJAK PRIHODA**

|  |  |  |  |  |
| --- | --- | --- | --- | --- |
| **IZVOR 42034** | **2024.** | **2025.** | **2026.** | **2027.** |
| **VIŠAK PRIHODA OŠ** | **16.615.,07** | **7.426,72** | **7.538,12** | **7.649,52** |

Višak prihoda, odnosno ostatak novca iz 2024. u 2025. godini će biti utrošen na: **Podizanje kvalitete i standarda u školstvu** (Ostali nenavedeni rashodi za zaposlene, Ostali nespomenuti rashodi poslovanja), **Školsku kuhinju** (Materijal i sredstva za čišćenje i održavanje, Osnovni materijal i sirovine, Zdravstvene i veterinarske usluge), **Produženi boravak** (Uredski materijal, Ostali materijal za potrebe redovnog poslovanja)

**OBRAZLOŽENJE POSEBNOG DIJELA**

**Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, kroz školske projekte, priredbe te manifestacije u školi i šire,
* poticanje na sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* organiziranje zajedničkih aktivnosti učenika i učitelja tijekom izvannastavnih aktivnosti

**Usklađenost ciljeva, strategija i programa s dokumentima dugoročnog razvoja**

Školske ustanove donose godišnje operativne planove (godišnji plan i program rada za školsku godinu 2024./2025. i školski kurikulum) prema planu i programu koje je donijelo Ministarstvo znanosti, obrazovanja, sporta i mladih.

**ŽUPANIJSKI PRORAČUN**

**PROGRAM 2202-01 DJELATNOST OSNOVNIH ŠKOLA**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **Šifra aktivnosti** | **Plan 2024.** | **Plan 2025.** | **Indeks 2025./2024.** | | Djelatnost osnovnih škola | 101.734,50 | 101.734,50 | 100,00 | |  |  |  |  |  |  |

**OPIS PROGRAMA:**

Program je namijenjen financiranju materijalnih rashoda škole, za ugovorene obveze koje Škola ima te za ostale materijalne rashode.

Provođenje programa vezano je uz ostvarenje općeg cilja Strateškog plana Ministarstva znanosti, obrazovanja i mladih.

U ostvarenju dugoročnih ciljeva i zadataka škola:

-poboljšava uvjete rada u školskom prostoru

-nabavlja opremu za učionice i kabinete te školsku literaturu, stručne knjige i

časopise,

-organizira posjete učenika, kazalištima, izložbama te drugim kulturnim i javnim manifestacijama,

-organizira učeničke izlete i ekskurzije te uključuje učenike u ostale izvannastavne športske i kulturne manifestacije

**2202-04 ADMINISTRACIJA I UPRAVLJANJE**

|  |  |  |  |
| --- | --- | --- | --- |
| **Šifra aktivnosti** | **Plan 2024.** | **Plan 2025.** | **Indeks 2025./2024.** |
| Administracija i upravljanje | 791.400,00 | 820.400,00 | 103,66 |

**OPIS PROGRAMA**:

Administracija i upravljanje služi za podmirenje plaća i ostalih troškova zaposlenih.

**PROGRAM:2203-04 PODIZANJE KVALITETE I STANDARDA U ŠKOLSTVU**

|  |  |  |  |
| --- | --- | --- | --- |
| **Šifra aktivnosti** | **Plan 2024.** | **Plan 2025.** | **Indeks 2025./2024.** |
| Podizanje kvalitete i standarda u školstvu | 27.690,27 | 29.390,79 | 106,14 |

Plan za ovu aktivnost je povećan u 2025. godini u odnosu na 2024. godinu zbog planiranog viška (Ostali nespomenuti rashodi poslovanja).

Sukladno godišnjem planu i programu OŠ Zemunik za nastavnu godinu 2024./2025. planirani su:

**Posebni projekti u 2024./2025.**

* Trening životnih vještina 3., 4., 5. i 6. razredi
* Abeceda prevencije
* Preventivni program za suzbijanje ovisnosti i nasilja
* Projekt samovrednovanja
* Zdravstveni odgoj
* Građanski odgoj i obrazovanje
* Inkluzija korak bliže društvu bez prepreka
* STEM County
* Abacus
* Micro Bit
* Želim istražiti i znati
* Mat liga

**PROGRAM: A2203-06 ŠKOLSKA KUHINJA I KANTINA**

|  |  |  |  |
| --- | --- | --- | --- |
| **Šifra aktivnosti** | **Plan 2024.** | **Plan 2025.** | **Indeks 2025./2024.** |
| Školska kuhinja | 1.922,93 | 3.135,93 | 163,08 |

**OPIS PROGRAMA:**

Plan za 2025. godinu je povećan zbog viška koji će se rasporediti na materijal i sredstva za čišćenje i održavanje te na zdravstvene i veterinarske usluge koje u 2024. godini nisu planirane.

**PROGRAM:A2203-30 PRODUŽENI BORAVAK**

|  |  |  |  |
| --- | --- | --- | --- |
| **Šifra aktivnosti** | **Plan 2024.** | **Plan 2025.** | **Indeks 2025./2024.** |
| Produženi boravak | 49.711,63 | 47.600,00 | 95,75 |

**OPIS PROGRAMA:**

Odnosi se na produženi boravak OŠ Zemunik i to: plaće, božićicu, dar djetetu, regres za učitelja, a sve navedeno financira Općina Zemunik Donji. Valjda napomenuti da Općina Zemunik Donji financira i dodatne obrazovne materijale za učenike. Program sadrži i uplate roditelja za marende učenika. U 2024. godini OŠ Zemunik planira višak prihoda utrošiti na Ostali materijal za potrebe redovnog poslovanja, te samim time dolazi do smanjenja plana u 2025. godini.

**PROGRAM: A2203-33 PREHRANA ZA UČENIKE**

|  |  |  |  |
| --- | --- | --- | --- |
| **Šifra aktivnosti** | **Plan 2024.** | **Plan 2025.** | **Indeks 2025./2024.** |
| Namirnice | 50.000,00 | 50.000,00 | 100,00 |

**OPIS PROGRAMA**:

Odnosi se na financiranje školske marende za sve učenike od strane MZO.

**PROGRAM: A2203-34 ZALIHE MENTRUALNIH HIGIJENSKIH POREPŠTINA**

|  |  |  |  |
| --- | --- | --- | --- |
| **Šifra aktivnosti** | **Plan 2024.** | **Plan 2025.** | **Indeks 2025./2024.** |
| Zalihe menstrualnih higijenskih potrepština | 500,00 | 500,00 | 100,00 |

**OPIS PROGRAMA:**

Odnosi se na uplatu MRMSOS.

**IZVJEŠTAJI O POSTIGNUTIM CILJEVIMA I REZULTATIMA PROGRAMA TEMELJEM NA POKAZATELJIMA IZ NADLEŽNOSTI PRORAČUNSKOG KORISNIKA U PRETHODNOJ GODINI**

**1.NAZIV PROGRAMA-NATJECANJA – PRIKAZ USPOREDNO ČETIRI ŠKOLSKE GODINE**

Broj upisanih Broj učenika Broj učenika Broj učenika

Učenika natjecanja I-III mjesta

žup. natjec. drž.natjecanja

2019./2020. 174 40 1 1

2020./2021. 183 53 5 5

2021./2022. 201 60 15 15

|  |
| --- |
| 2022./2023. 195 65 1 1 |
| 2023./2024. 208 68 12 - |
| 2024./2025. 213 - - - |

U školskoj godini 2024./2025. broj upisanih učenika je porastao.

**Cilj provedbe programa u razdoblju 2025.-2027. i pokazatelji uspješnosti kojima će se mjeriti ostvarenje tih ciljeva**

*Pokazatelji uspješnosti*

|  |  |  |  |  |  |  |
| --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna  vrijednost | Ciljana  vrijednost  (2025.)  2015. | Ciljana  vrijednost  (2026.) | Ciljana  vrijednost  (2027.) |
| Povećanje broja školskih projekata/ priredbi/ manifestacija | Kroz ovakve aktivnosti učenike se potiče na izražavanje kreativnosti, talenata i sposobnosti. | Broj | 5 | 5 | 5 | 5 |

|  |  |  |  |  |  |  |
| --- | --- | --- | --- | --- | --- | --- |
| Pokazatelj  rezultata | Definicija | Jedinica | Polazna  vrijednost | Ciljana  vrijednost  (2025.)  2015. | Ciljana  vrijednost  (2026.) | Ciljana  vrijednost  (2027.) |
| Povećanje broja učenika koji su uključeni u različite školske projekte/ priredbe/manifestacije | Učenike se potiče na izražavanje kreativnosti, talenata i sposobnosti.  Kroz ovakve aktivnosti testira se i kvaliteta rada nastavnika. | Broj | 80 | 80 | 80 | 80 |

Pokazatelji uspješnosti koji će prikazati ostvarenje obrazovnih i odgojnih ciljeva u trogodišnjem razdoblju biti će dobiveni analizom uspjeha učenika u nastavnim programima. Cilj koji se želi postići je manji broj negativnih ocjena, veći broj učenika uključenih u školske projekte i sudjelovanje većeg broja učenika na županijskim i državnim natjecanjima. Poticanje i razvoj pozitivnih vrijednosti i natjecateljskog duha, smanjenje neopravdanih izostanaka i manji broj izrečenih pedagoških mjera.

Rezultati koji se očekuju: bolji uspjeh učenika, manji broj negativnih ocjena i bolji uspjeh učenika na natjecanjima.

Učinci koji se očekuju: stručnim usavršavanjem učitelja i stručnih suradnika, poticanjem kvalitetnije komunikacije između učenika, nastavnika, stručnih suradnika i roditelja poboljšati odgojno obrazovni proces, a sve radi lakšeg uočavanja i rješavanja problema, smanjenja svih oblika vršnjačkog nasilja, stvaranja svijesti o vrijednosti učenja te kvalitetnije pripreme za život.

Računovođa: Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jagoda Bišić Žepina, dipl.oec. Božena Župan, dipl. bibl. i dipl. uč.